મધુબાલાની જિંદગી પર આધારિત ફિલ્મ બનાવવા માટે અનેક ફિલ્મમેકર્સ દ્વારા અવારનવાર આ એક્ટ્રેસની બહેનનો એપ્રોચ કરવામાં આવ્યો છે, પરંતુ મધુર બ્રિજ ભૂષણે તમામને ના પાડી છે. એક સોર્સે જણાવ્યું હતું કે, ‘બોલિવૂડમાંથી તેમજ અન્ય ફીલ્ડ્ઝમાંથી મધુબાલાની જિંદગી પર આધારિત ફિલ્મ બનાવવાના રાઇટ્સ મેળવવા માટે છેલ્લાં કેટલાંક વર્ષોથી અવારનવાર એપ્રોચ કરવામાં આવ્યો છે, પરંતુ મધુર બ્રિજ ભૂષણ હંમેશાથી સ્પષ્ટ છે કે, તેની સિસ્ટરની જિંદગીને સંપૂર્ણ ન્યાય થવો જોઈએ અને એટલે જ ફિલ્મ ખૂબ જ સુંદરતાથી બનવી જોઈએ. તેઓ માને છે કે, હવે બાયોપિક બનાવવા માટેનો આ યોગ્ય સમય છે. વાસ્તવમાં ગયા વર્ષે દિલ્હીમાં મેડમ તુસાદ મ્યુઝિયમ ખાતે મધુબાલાના વેક્સ સ્ટેચ્યુનું અનાવરણ કરવામાં આવ્યું હતું ત્યારથી મધુર બ્રિજ ભૂષણ આ બાયોપિક માટે પ્લાનિંગ કરી રહ્યા છે.